**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ԿԱՌԱՎԱՐՈւԹՅՈւՆ**

**ՈՐՈՇՈւՄ**

**ՙ\_\_՚\_\_\_\_\_\_\_\_\_\_\_\_\_2019 թ. N \_\_\_\_-Ա**

**ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ ՀԱՆՁՆԵԼՈՒ ՄԱՍԻՆ**

 Հիմք ընդունելով Հայաստանի Հանրապետության քաղաքացիական օրենսգրքի 685 հոդվածով, 686-րդ հոդվածի 1-ին մասով, 688-րդ և 689-րդ հոդվածներով սահմանված դրույթները` Հայաստանի Հանրապետության կառավարությունը որոշում է.

 1. Տնտեսական զարգացման և ներդրումների նախարարության Պետական գույքի կառավարման կոմիտեի տնօրինության Հայաստանի Հանրապետության սեփականություն հանդիսացող 350 000 000 ՀՀ դրամ սկզբնական (վերագնահատված) արժեքով «ՏՈՒ 134Ա ԵԿ-65072» օդանավը (այսուհետ՝ գույք) (պետ. համարանիշը EK 65072, գործարանային համարը՝ N49972) ուսումնավարժանքներ իրականացնելու նպատակով անհատույց, անժամկետ օգտագործման իրավունքով հանձնել «Ավիաուսումնական կենտրոն» փակ բաժնետիրական ընկերությանը (այսուհետ՝ Ընկերություն) (գրանցման համար՝ 271.140.00101):

 2. Տնտեսական զարգացման և ներդրումների նախարարության Պետական գույքի կառավարման կոմիտեի նախագահին՝ սույն որոշումն ուժի մեջ մտնելուց հետո, երկամսյա ժամկետում, Ընկերության հետ կնքել սույն որոշման 1-ին կետում նշված գույքի անհատույց օգտագործման պայմանագիր (այսուհետ՝ պայմանագիր)՝ դրանում նախատեսելով, որ պայմանագրի նոտարական վավերացման ծախսերը ենթակա են իրականացման Ընկերության միջոցների հաշվին:

**Տ Ե Ղ Ե Կ Ա Ն Ք - Հ Ի Մ Ն Ա Վ Ո Ր Ո Ւ Մ**

**«ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ ՀԱՆՁՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

Հիմք ընդունելով «Ավիաուսումնական կենտրոն» ՓԲԸ-ի գրությունը՝ ՀՀ տնտեսական զարգացման և ներդրումների նախարարության Պետական գույքի կառավարման կոմիտե է դիմել Քաղաքացիական ավիացիայի կոմիտեն՝ ՀՀ սեփականություն հանդիսացող Տու-134 EK 65072 օդանավն ուսումնավարժանքներ իրականացնելու նպատակով «Ավիաուսումնական կենտրոն» ՓԲԸ-ին ամրացնելու կամ անհատույց օգտագործման իրավունքով տրամադրելու խնդրանքով:

Համաձայն ուսումնական պլանի՝ «Ավիաուսումնական կենտրոն» ՓԲԸ-ի ուսանողներն ուսուցման ընթացքում պարբերաբար իրականացնում են պրակտիկ պարապմունքներ, ինչը նպաստում է նյութի յուրացմանը և պրակտիկ գիտելիքների զարգացմանը:

Հաշվի առնելով այն, որ օդանավը լրակազմված է, բայց չի շահագործվում, նպատակահարմար է այն օգտագործել ուսումնավարժանքներ իրականացնելու համար, որոնք չեն հանգեցնի օդանավի ներկա վիճակի վատթարացմանը:

Տու-134 EK 65072 օդանավի անհատույց օգտագործման իրավունքով տրամադրումը «Ավիաուսումնական կենտրոն» ՓԲԸ-ին կնպաստի ավիացիոն կադրերի պատրաստման, վերապատրաստման և որակավորման բարձրացման գործընթացին, ինչպես նաև ապագայում նոր ուսանողների քանակի և նոր մասնագիտությունների ավելացմանը:

Կենտրոնում դասավանդող դասախոսներից շատերն ունեն այդ տիպի օդանավում աշխատելու մեծ փորձ և կարող են ապահովել ուսանողների պրակտիկ աշխատանքների անցկացումն առանց նյութական լրացուցիչ միջոցների օգտագործման:

Ելնելով վերոգրյալից ՀՀ տնտեսական զարգացման և ներդրումների նախարարության Պետական գույքի կառավարման կոմիտեն մշակել է «Անհատույց օգտագործման իրավունքով գույք հանձնելու մասին» Հայաստանի Հանրապետության կառավարության որոշման նախագիծը, որով առաջարկվում է Պետական գույքի կառավարման կոմիտեի տնօրինության Հայաստանի Հանրապետության սեփականություն հանդիսացող «ՏՈՒ 134Ա ԵԿ-65072» օդանավն անհատույց, անժամկետ օգտագործման իրավունքով հանձնել «Ավիաուսումնական կենտրոն» փակ բաժնետիրական ընկերությանը:

**ՏԵՂԵԿԱՆՔ**

**Այլ իրավական ակտերում կատարվող փոփոխությունների կամ լրացումների վերաբերյալ**

«Անհատույց օգտագործման իրավունքով գույք հանձնելու մասին» Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտություն չկա:

**ՏԵՂԵԿԱՆՔ**

**Պետական կամ տեղական ինքնակառավարման մարմինների բյուջեներում ծախսերի և եկամուտների ավելացման կամ նվազեցման վերաբերյալ**

«Անհատույց օգտագործման իրավունքով գույք հանձնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

**ՏԵՂԵԿԱՆՔ**

**Հայաստանի Հանրապետության կառավարության որոշման նախագծի մշակման գործընթացում ներգրավված ինստիտուտների և անձանց վերաբերյալ**

«Անհատույց օգտագործման իրավունքով գույք հանձնելու մասին» Հայաստանի Հանրապետության կառավարության որոշման նախագիծը մշակվել է Տնտեսական զարգացման և ներդրումների նախարարության Պետական գույքի կառավարման կոմիտեի կողմից:

**ՏԵՂԵԿԱՆՔ**

**«Անհատույց օգտագործման իրավունքով գույք հանձնելու մասին» ՀՀ կառավարության որոշման նախագծի վերաբերյալ** **շահագրգիռ նախարարություններից ստացված առարկությունների և առաջարկությունների վերաբերյալ**

|  |  |  |  |
| --- | --- | --- | --- |
| *Առարկության, առաջարկության հեղինակը, գրության ստացման ամսաթիվը, գրության համարը* | *Առարկության, առաջարկության բովանդակությունը* | *Եզրակացություն* | *Կատարված փոփոխությունները* |
| *1* | *2* | *3* | *4* |
| ՀՀ ֆինանսների նախարարություն 18.04.2019թ.  թիվ 01/8-2/6439-2019 |  Որոշման նախագծի վերաբերյալ հայտնում է հետևյալը. ՀՀ սեփականություն հանդիսացող «ՏՈՒ 134Ա ԵԿ-65072» օդանավը «Ավիաուսումնական կենտրոն» փակ բաժնետիրական ընկերությանը անհատույց անժամկետ օգտագործման իրավունքով հանձնելու վերաբերյալ առարկություններ չունենք, եթե ընկերության սեփական հնարավորությունները և կարողությունները բավարար են ինքնաթիռի շահագործումը և պահպանությունը կազմակերպելու համար: | Ընդունվել է ի գիտություն |  |
| Քաղաքացիական ավիացիայի կոմիտե 16.04.2019թ. թիվ 1.1/10.1/849-19 | Որոշման նախագծի վերաբերյալ դիտողություններ և առաջարկություններ չկան: |  |  |
| ՀՀ արդարադատության նախարարություն14.05.2019թ.թիվ 01/10289-19 | ԿԱՐԾԻՔՈրոշման նախագծի վերաբերյալ դիտողություններ և առաջարկություններ չկան: |  |  |